
   REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,
   INFRASTRUKTURU  I  ZAŠTITU  OKOLIŠA
   Odsjek za infrastrukturu, zaštitu okoliša i obnovu

KLASA: UP/I 351-02/25-01/1
URBROJ: 2178-03-02/4-26-31
Slavonski Brod, 5. listopad  2026. godine


Brodsko-posavska županija (OIB: 27400987949),  Upravni odjel za graditeljstvo, infrastrukturu i zaštitu okoliša na temelju članka 84. stavka 1. i članka 90. stavaka 1., 2. i 3.  Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), članka 27. stavka 1. Zakona o zaštiti prirode („Narodne novine“, br. 80/13, 15/18, 14/19, 127/19 i 155/23), te odredbe članka 6. stavka 2. i članka 27. stavka 3. Uredbe o procjeni utjecaja zahvata na okoliš („Narodne novine“, br. 61/14, 3/17), na zahtjev nositelja zahvata  PZC BROD d.o.o., Nikole Zrinskog 115, 35000 Slavonski Brod (OIB: 53235973903), nakon provedenog postupka ocjene o potrebi procjene utjecaja na okoliš, donosi


R  J  E  Š  E  N  J  E

I. Za    postojeći   zahvat – Asfaltna baza i betonara, grad Slavonski Brod, Brodsko-posavska županija - nije   potrebno  provesti  postupak  procjene utjecaja  na   okoliš, uz primjenu sljedećih mjera zaštite okoliša i programa praćenja stanja okoliša.
A) Mjere zaštite okoliša:
1. Pri suhom vremenu nositelj zahvata će prometnice na kojima je sedimentirala prašina (kamena prašina nastala prilikom rada s kamenim agregatima) prskati vodom cisternama kako bi se spriječilo podizanje prašine s prometnica uslijed odvijanja prometa.
2. Nositelj zahvata će pratiti stanje prometnica te će uklanjanje nanosa sedimentne prašine obavljati ovisno o potrebi, odnosno vremenskim uvjetima, povećanoj proizvodnji i manipulaciji unutar postrojenja i sl.
3. U skladu sa zahtjevom proizvođača opreme redovito servisirati tehnološku opremu.
4. Na lokaciji predmetnog zahvata industrijske otpadne vode i oborinske vode, osim na taložnici pročistiti i na separatoru masti i ulja.
5. Ishoditi vodopravnu dozvolu za ispuštanje otpadnih voda.
6. Izraditi projekt sanacije buke i provesti ga na predmetnom postrojenju. Provesti mjerenje buke.
7. Provesti mjerenje lebdećih čestica putem ovlaštene pravne osobe.
8. Zamijeniti postojeću rasvjetu ekološki prihvatljivim svjetiljkama.
9. Manipulativne površine držati  čistima bez rasutog materijala.
10. Definirati obuhvat postojećeg zahvata s obzirom na vlasništvo i način korištenja prostora.
11. Osigurat da je podna površina skladišta nepropusna za otpad koji se u njemu skladišti i izvedena na način da se rasuti otpad može jednostavno ukloniti s podne površine.

B) Program praćenja stanja okoliša:
1. Periodično, svakih pet godina izraditi analizu otpornosti na klimatske promjene sa svrhom utvrđivanja mogućeg povećanja rizika od klimatskih promjena na lokaciji i aktivnosti zahvata.
2. Jednom u dvije godine mjeriti emisije onečišćujućih tvari u zrak iz ispusta uređaja za loženje (kotlovnica).
3. Jednom u pet godina mjeriti emisije onečišćujućih tvari u zrak iz ispusta sušare.

II. Za    postojeći   zahvat - Asfaltna baza i betonara, grad Slavonski Brod, Brodsko-posavska županija -  nije potrebno je provesti glavnu ocjenu prihvatljivosti za  ekološku  mrežu.

III. Ovo   rješenje  prestaje  važiti  ako  nositelj  zahvata PZC BROD d.o.o., Nikole Zrinskog 115, Slavonski Brod, u roku  od dvije godine od dana izvršnosti rješenja, ne podnese zahtjev za izdavanjem lokacijske dozvole, odnosno drugog akta sukladno   posebnom zakonu.

IV. Važenje  ovog  rješenja, na  zahtjev  nositelja  zahvata  PZC BROD d.o.o., Nikole Zrinskog 115, Slavonski Brod,  može  se  jednom  produžiti   na  još  dvije godine uz uvjet  da se nisu  promijenili  uvjeti  utvrđeni u  skladu sa zakonom i drugi uvjeti  u  skladu s kojima je  izdano  ovo  rješenje.

V. Ovo rješenje  objavljuje se  na  mrežnim stranicama Brodsko-posavske županije.



O  b  r  a  z  l  o  ž  e  n  j  e

Nositelj zahvata PZC BROD  d.o.o. iz Slavonskog Broda, Nikole Zrinskog 115, je  sukladno odredbama članka 82. Zakona o zaštiti okoliša i članka 25. stavka 1. Uredbe o procjeni utjecaja zahvata na okoliš, podnio Brodsko-posavskoj županiji, Upravnom odjelu za graditeljstvo, infrastrukturu  i zaštitu okoliša (u daljnjem tekstu: Upravni odjel),  dana 27. svibnja 2025. godine,  zahtjev za provedbom postupka ocjene o potrebi procjene utjecaja na okoliš za zahvat Asfaltna baza i betonara, grad Slavonski Brod,  Brodsko-posavska županija.  Uz zahtjev je priložen Elaborat zaštite okoliša Asfaltna baza i betonara, grad Slavonski Brod, Brodsko-posavska županija,  kojeg je u  svibnju 2025. godine  izradio, te u rujnu i studenom 2025. godine dopunio,  ovlaštenik PROMO EKO d.o.o. iz  Osijeka, D. Cesarića 34,  koji ima važeću suglasnost Ministarstva zaštite okoliša i zelene tranzicije, za obavljanje stručnih poslova zaštite okoliša (Rješenje, KLASA: UP/I 351-02/22-08/08, URBROJ: 517-05-1-1-22-2, od 13. listopada 2025. god.). Voditelj izrade Elaborata je Nataša Uranjek, mag.ing.agr.

Pravni temelj za vođenje postupka ocjene o potrebi procjene utjecaja na okoliš su odredbe stavka 1. članka 78. Zakona o zaštiti okoliša  i odredbe članaka 24., 25., 26. i 27. Uredbe. Naime, za zahvate navedene u točki  3.1. Asfaltne baze nazivnog kapaciteta 100 t/sat i više te točke 3.2. Betonare nazivnog kapaciteta 30 m3/sat i više,  Priloga III. Uredbe o procjeni utjecaja zahvata na okoliš, postupak ocjene o potrebi procjene utjecaja zahvata na okoliš, provodi nadležno upravno tijelo u županiji. Nadležno upravno tijelo u Brodsko-posavskoj županiji,  koje obavlja poslove u području zaštite okoliša  i prirode je  Upravni odjel za graditeljstvo, infrastrukturu i zaštitu okoliša. 
Osim navedenog, stavkom 1. članka 27. Zakona o zaštiti prirode, utvrđeno je da se za zahvate za koje je određena provedba ocjene o potrebi procjene utjecaja na okoliš, provodi prethodna ocjena prihvatljivosti za područje ekološke mreže u okviru postupka ocjene o potrebi procjene. U postupku je zatraženo mišljenje Zavoda za zaštitu okoliša i prirode Ministarstva zaštite okoliša i zelene tranzicije.
Postupak ocjene je proveden jer je nositelj zahvata  sukladno propisima iz područja zaštite okoliša i obavljenom inspekcijskom nadzoru, obavezan provesti postupak ocjene o potrebi procjene utjecaja na okoliš za postojeći pogon asfaltne baze i betonare, za koje nije predviđena promjena kapaciteta ili bilo kakva promjena tehnologije proizvodnje asfalta i betona, kao niti nabavka i instalacija nove opreme.
 
O zahtjevu nositelja zahvata za pokretanjem postupka ocjene o potrebi procjene utjecaja na okoliš sukladno članku 7. stavku 2. točki 1. i članku 8. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08), na mrežnoj stranici Brodsko-posavske županije, objavljena je 21. studenog 2026. godine, Informacija o zahtjevu za provedbu postupka ocjene o potrebi procjene utjecaja na okoliš za predmetni zahvat (KLASA: UP/I 351-02/25-01/1, URBROJ: 2178-03-02/4-25-10, od   21. studenog  2025. godine).

U dostavljenoj dokumentaciji (Elaboratu zaštite okoliša) navedeno je u bitnom, sljedeće:

Predmetni zahvata je postojeća asfaltna baza i betonara na prostoru postojećeg proizvodno-poslovnog kompleksa tvrtke PZC BROD d.o.o. na kčbr. 2961, 2962, 2963, 2968, 2969, 2970/13, 2970/14, 2970/18, 2970/19, 2964/1, 2965, 2966, 2967, 2970/6, 2970/8 k.o. Slavonski Brod. Ukupna površina obuhvaćenih čestica iznosi 28.872 m2. Asfaltna baza je kapaciteta 120 t/sat, a betonara je kapaciteta 50 m3/sat. Asfaltna baza je postrojenje predviđeno za proizvodnju asfaltne mješavine pomoću sustava opreme i uređaja organiziranih u cjelinu sa svrhom pripreme i miješanja sirovina u mješačkom tornju. Postrojenje se sastoji od upravljačke jedinice, dozatora agregata, filtera s vrećom, sušare, elevatora, dva silosa punila (filtera) kapaciteta po 100 t, dva spremnika bitumena po 55 t, spremnika vlakana, kotlovnice, vage u mješačkom tornju i mješačkog tornja. Godišnja proizvodnja asfalta u asfaltnoj bazi je oko 35000 tona. Gotova asfaltna mješavina  odvozi se u silose gotovog asfalta iz kojeg se pune kamioni i odvozi na mjesto ugradnje.  Betonara je postrojenje za proizvodnju betona, čini je sustav opreme i uređaja kao što su miješalica za beton, silosi, dozatori, elevatori, vage, čija je svrha proizvodnja različitih vrsta betona za tržište. Godišnja proizvodnja betona u betonari je oko 7000 m2. Nakon miješanja svih komponenti betona, gotovi beton se ulijeva u kamin mikser i odvozi na mjesto ugradnje. U sklopu proizvodno-poslovnog kompleksa izgrađeni su i ostali pomoćni prateći sadržaji za potrebe proizvodnje i zaposlenih. Tehnološki proces proizvodnje asfaltne mase i betona uključuje korištenje sirovina kamenog agregata (dolomitni i eruptivni), kamenog punila, bitumena i vlakna, cementa, vode i aditiva. Zahvatom neće doći do izgradnje novih elemenata postrojenja te nije predviđena promjena kapacitete ili tehnologije proizvodnje asfalta i betona, niti nabavka ili instalacija nove opreme. Kompleks je priključen na elektroenergetsku mrežu, a vodoopskrba je osigurana priključkom na zdenac na kčbr. 2970/19. Sanitarne otpadne vode se kanaliziraju u sustav javne odvodnje, kako i industrijske i oborinske vode, koje se prethodno pročišćuju preko sustava taložnica, revizorskih okana i slivnika. Tijekom tehnološkog procesa dolazi do nastajanja produkata sagorijevanja i sitnih čestica koje se putem ventilacije izvode kroz vrećasti filter i dimnjakom ispuštaju u atmosferu na visini od oko 20 m. Pristup proizvodno-poslovnom kompleksu moguć je cestovnim putem s javne cestovne prometnice, a interni promet unutar lokacije riješen je internim makadamskim putevima do postrojenja.

Detalji o zahvatu nalaze se u Elaboratu zaštite okoliša Asfaltna baza i betonara, grad Slavonski Brod, Brodsko-posavska županija,  koji je objavljen uz predmetnu Informaciju.

Upravni odjel je u postupku ocjene dostavio zahtjev (KLASA: UP/I 351-02/25-01/1, URBROJ: 2178-03-02/4-25-3, od 21. studenog  2025. godine) za mišljenjem upućen u: Hrvatske vode, VGO Sava,  Slavonski Brod; Hrvatske ceste d.o.o.,  Zagreb; Županijsku upravu za ceste Brodsko-posavske županije,  Slavonski Brod; Ministarstvo zaštite okoliša i zelene tranzicije, Upravi za klimatsku tranziciju, Zagreb; Zavodu za prostorno uređenje Brodsko-posavske županije, Slavonski Brod te Gradu Slavonskom Brodu. Na temelju zahtjeva tijela, izrađena je dopuna Elaborata (Promo eko d.o.o., izrada svibanj 2025., rujan 2025., studeni 2025., veljača 2026. godine), te je dostavljen zahtjev (KLASA: UP/I-351-02/25-01/01, URBROJ:2178-03-02/4-26-22, od 27. veljače 2026. godine) zajedno sa dopunom i obrazloženjem dopuna i dorada, na ponovno mišljenje Upravi za klimatsku tranziciju, Hrvatskim cestama d.o.o. i Gradu Slavonskom Brodu.
Zahtjev  (KLASA: UP/I 351-02/25-01/1, URBROJ: 2178-03-02/4-25-12, od 21. studenog 2025. godine) za mišljenjem, dostavljan je Zavodu za zaštitu okoliša i prirode Ministarstva zaštite okoliša i zelene tranzicije. 

Uprava za klimatsku tranziciju Ministarstva zaštite okoliša i zelene tranzicije je dostavila mišljenje (KLASA:351-05/25-04/151, URBROJ: 517-03-3-2-25-2, od 10. prosinca 2025. god.), u kojem se navodi kako  u skladu sa kriterijima navedenim u Prilogu V. Uredbe o procjeni utjecaja zahvata na okoliš, predmetni Elaborat je potrebno značajno doraditi, jer se njime nisu obuhvatile sve varijante korištenja goriva, iz priloženih izvješća o mjerenju  nisu vidljive vrijednosti emisija tijekom korištenja tekućih goriva niti su za taj tip goriva navedene granične vrijednosti emisija sukladno propisima, dodati mjeru za zaštitu od svjetlosnog onečišćenja na način da se  sva rasvjeta zamjeni ekološki prihvatljivom sukladno propisima, kao i poštivanje drugih odredbi iz propisa te mjere svjetlostaja, uređivanje poglavlja 4.1. i 4.2. te ažuriranje popisa važećih propisa. Na temelju navedenog, izrađena je dopuna Elaborata (Promo eko d.o.o., izrada svibanj 2025., rujan 2025., studeni 2025., veljača 2026. godine), te je dostavljen zahtjev (KLASA: UP/I-351-02/25-01/01, URBROJ:2178-03-02/4-26-22, od 27. veljače 2026. godine), zajedno sa dopunom i obrazloženjem dopuna i dorada. Uprava za klimatsku tranziciju je dostavila mišljenje (KLASA:351-05/25-04/151, URBROJ:2178-03-3-2-26-4, od 16. ožujka 2026. godine) u kojem se navodi kako su uvažene primjedbe i komentari ove Uprave, nemaju daljnjih zahtjeva, te se daje mišljenje da za planirani zahvat u opsegu i granicama kako je navedeno u predmetnom Elaboratu, nije potrebno provoditi postupak procjene utjecaja na okoliš u okviru nadležnosti Uprave za klimatsku tranziciju.
Županijska uprava za ceste Brodsko-posavske županije je dostavila mišljenje (KLASA:340-01/25-01/248, URBROJ:2178-1-38-02/2-25-02, od 3. prosinca 2025. godine), kako nije moguće očekivati značajan negativan utjecaj na sastavnice okoliša iz njihove nadležnosti.
Grad Slavonski Brod je dostavio mišljenje (KLASA:351-03/25-01/8, URBROJ: 2178/01-10-25-2, od 8. prosinca 2025. god.), kako se očekuje negativan utjecaj zahvata na sastavnice okoliša te napominju doradu Elaborata u sljedećem:  otpadne vode osim na taložnici, pročistiti i na separatoru te sakupljene nečistoće predavati ovlaštenom sakupljaču, držati čistim manipulativne površine i korištenje pristupa lokaciji kroz Ulicu Nikole Zrinskog, prikazivanje izmjerenih rezultata sa obje mjerne postaje na području Grada i dodatno mjerenje lebdećih čestica iz postrojenja, navesti sve vrste otpada koje nastaju na lokaciji te način korištenja skladišnih prostora na lokaciji, detaljnije obraditi utjecaj na stanovništvo i napominje  se da se trebaju koristiti strojevi u skladu sa EU direktivama vezano za emisije buke, napominju na poštivanje odredbi članka 42. Zakona o zaštiti zraka („Narodne novine“, br. 127/19, 57/22 i 136/24) te obveze dostave podataka u Registar onečišćavanja okoliša, kao i utjecaj na osjetljivost područja na koje bi zahvat mogao utjecati. Napominje se kako se zahvat nalazi unutar područja mješovite namjene sukladno Generalnom urbanističkom planu Grada Slavonskog Broda („Službeni vjesnik Brodsko-posavske županije“, br. 2/5 i 10/8 i „Službeni glasnik Grada Slavonskog Broda“, br. 01/16). Ujedno se napominje na poštivanje odredbi Zakona o gradnji, odnosno potrebu izdavanja uporabne dozvole za građevinu. Na temelju navedenog, izrađena je dopuna Elaborata (Promo eko d.o.o., izrada svibanj 2025., rujan 2025., studeni 2025., veljača 2026. godine), te je dostavljen zahtjev (KLASA: UP/I-351-02/25-01/01, URBROJ:2178-03-02/4-26-22, od 27. veljače 2026. godine), zajedno sa dopunom i obrazloženjem dopuna i dorada. Grad Slavonski Brod je izdao mišljenje (KLASA:351-03/26-01/2, URBROJ:2178/01-10-26-2, od 10. ožujka 2026. god.), kako  se očekuje negativan utjecaj na sastavnice okoliša te da je za predmetni zahvat potrebno provesti procjenu utjecaja na okoliš, kao i na neusklađenost zahvata sa prostorno-planskom dokumentacijom. Međutim, budući se radi o lokaciji koja se već dugi niz godina koristi u istu namjenu, budući se sada ne namjerava povećavati kapaciteti niti nabavljati nova oprema niti uređaji, a kroz prijedlog mjera koje se  propisuju u Elaboratu zaštite okoliša, kao i  dodatni uvjeti zaštite okoliša navedeni u točki I. izreke ovog rješenja,  te i da postrojenje u sadašnjim uvjetima radi smanjenim kapacitetom, ovo nadležno Upravno tijelo smatra kako nije potrebno provoditi postupak procjene utjecaja na okoliš uz uvjet poštivanja svih propisanih uvjeta i mjera zaštite okoliša. Zahvat je na navedenoj lokaciji prisutan u prostoru još od 80-ih godina prošlog stoljeća, prije donošenja navedene prostorno-planske dokumentacije. Vezano za primjedbu koja se odnosi na neusklađenost zahvata sa važećom prostorno-planskom dokumentacijom, ističe se da se sukladno odredbama Zakona o zaštiti okoliša i Uredbe o procjeni  utjecaja zahvata na okoliš, u postupku ocjene o potrebi procjene utjecaja na okoliš, ne preispituje usklađenost zahvata s prostorno-planskom dokumentacijom, tj. ista nije predmet postupka ocjene o potrebi procjene utjecaja na okoliš. Vezano navedeno, zaprimljen je odgovor Ministarstva zaštite okoliša i zelene tranzicije, Uprave za procjenu utjecaja na okoliš i održivo gospodarenje otpadom (KLASA:351-03/26-01/818, Urbroj:517-04-1-1-26-4, od 26. kolovoza 2026. god.), u kojem se potvrđuje navedeno.  U skladu sa točkom III. izreke ovog rješenja, za zahvat je potrebno ishoditi akt iz područja posebnog zakona. Zavodu za prostorno uređenje Brodsko-posavske županije je upućena i požurnica (KLASA:UP/I 351-02/25-01/01, URBROJ:2178-03-02/4-26-27, od 15. travnja 2026. god.). Zavod je dostavio očitovanje (KLASA:350-02/25-02/06, URBROJ:2178-01-26-0/6-26-3, od 27. travnja 2026. god.), kako nisu nadležni za davanje traženog mišljenja. Hrvatske vode, VGO za srednju i donju Savu, su dostavile mišljenje (KLASA:351-02/25-01/0000426, URBROJ:374-3102-2-25-3, od 3. prosinca 2025. god.), da uz pridržavanje propisanih mjera zaštite okoliša, ocjenjuju kako predmetni zahvat neće imati značajan utjecaj na okoliš i nije potrebno provesti postupak procjene utjecaja na okoliš. Napominje se i da će Hrvatske vode sudjelovati prilikom izdavanja vodopravnih akata za predmetni zahvat. Hrvatske ceste su dostavile mišljenje (KLASA:340-09/25-23/462, URBROJ: 345-400-450-452/20-25-02, od 10. prosinca 2025. godine), kako je nužno doraditi Elaborat detaljnim podacima o lokaciji navođenjem i prikazom svih prometnica u okruženju, opisom utjecaja na prometni sustav, dopunom mjerama zaštite okoliša, te definiranje vlasništva na pojedinim česticama u obuhvatu zahvata. Na temelju navedenog, izrađena je dopuna Elaborata (Promo eko d.o.o., izrada svibanj 2025., rujan 2025., studeni 2025., veljača 2026. godine), te je dostavljen zahtjev (KLASA: UP/I-351-02/25-01/01, URBROJ:2178-03-02/4-26-22, od 27. veljače 2026. godine), zajedno sa dopunom i obrazloženjem dopuna i dorada. Hrvatske ceste su dana 24. travnja 2026. god., dostavile  dopunu mišljenja (KLASA:340-09/25-23/462, URBROJ: 345-400-450-452/20-25-04) u kojem se ističu i traže ispravak za čestice koje su vlasništvu Hrvatskih cesta, a u Elaboratu se navode da su u obuhvatu predmetnog zahvata, te su suglasni sa ostalim dopunama Elaborata. U skladu sa navedenim, propisana je mjera zaštite I.10 u izreci ovog rješenja. Zavod za zaštitu okoliša i prirode Ministarstva zaštite okoliša i zelene tranzicije je dostavio mišljenje (KLASA:352-03/25-06/1098, URBROJ:517-08-3-2-1-25-2, od 12. prosinca 2025. godine), u kojem smatraju s obzirom na smještaj  i značajke zahvata, odnosno da nema dosega utjecaja zahvata do područja ekološke mreže, da se Prethodnom ocjenom može isključiti mogućnost značajnog negativnog utjecaja provedbe zahvata na ciljeve očuvanja i cjelovitost područja ekološke mreže te da  za zahvat nije potrebno provesti Glavnu ocjenu.

Na predmetni  zahvat obrađen Elaboratom zaštite okoliša, koji je objavljen uz Informaciju o zahtjevu za provedbom postupka ocjene o potrebi procjene utjecaja na okoliš na mrežnim stranicama Brodsko-posavske županije, nisu zaprimljene primjedbe javnosti niti zainteresirane javnosti.
Razlozi zbog kojih nije potrebno provesti postupak procjene utjecaja na okoliš niti postupak glavne ocjene prihvatljivosti zahvata za ekološku mrežu su sljedeći: 

Predmetni zahvat obuhvaća postojeću asfaltnu bazu kapaciteta 120 t/sat i postojeću betonaru kapaciteta 50 m3/sat, za koje nije predviđena promjena kapaciteta ili bilo kakva promjena tehnologije proizvodnje asfalta i betona, kao niti nabavka i instalacija nove opreme. Obzirom na navedeno, procijenjeni su u postupku utjecaji na sastavnice okoliša i opterećenja okoliša tijekom korištenja zahvata. Sanitarne otpadne vode koje nastaju na lokaciji zahvata, odvode se u sustav javne odvodnje. Na lokaciji predmetnog zahvata nalaze se jedna otvorena i četiri zatvorene armiranobetonske, nepropusne taložnice u koje se ispuštaju industrijske i oborinske otpadne vode. Industrijske otpadne vode nastaju zbog povremenog pranja opreme/strojeva za proizvodnju, koje se preko sustava taložnica, revizorskih okana i slivnika odvode do javne kanalizacijske mreže. Prema provedenim ispitivanjima, taložnice i svi dijelovi  sustava odvodnje su vodonepropusni, te će se i dalje redovito održavati i kontrolirati. S obzirom na način postupanja s otpadnim vodama na lokaciji zahvata, te uz poštivanje mjera I.4. i I.5. izreke ovog rješenja, neće doći do dodatnog opterećenja voda. Voda se za industrijske potrebe postrojenja, crpi iz postojećeg zdenca, za koji se posjeduje važeća Vodopravna dozvola, kojom su propisane mjere za korištenje voda na lokaciji.  Lokacija zahvata nalazi se unutar III. zone sanitarne zaštite izvorišta Jelas. Na lokaciji zahvata uspostavljen je mješoviti sustav javne odvodnje industrijske i oborinske otpadne vode i isti je u skladu s važećim propisima. Industrijske i oborinske otpadne vode se prije spajanja na kanalizacijski sustav, pročišćuju preko sustava taložnica, revizionih okana i slivnika.  Sukladno mjeri I.4. izreke ovog rješenja, na lokaciji predmetnog zahvata,  industrijske otpadne vode i oborinske vode osim na taložnici,  pročistiti će se i na separatoru masti i ulja. Za predmetno postrojenje nije ishođena vodopravna dozvola za ispuštanje otpadnih voda te je nositelj zahvata u obvezi pokrenuti  postupak i ishoditi  vodopravnu dozvolu, u skladu sa mjerom 1.5. izreke ovog rješenja.  Lokacija zahvata se ne nalazi na području opasnosti od poplava. Uz poštivanje navedenih mjera iz izreke ovog rješenja, ne očekuje se negativan utjecaj zahvata na vode i vodna tijela.
Tijekom daljnjeg korištenja zahvata negativni utjecaji na tlo mogući su u slučaju neadekvatnog postupanja s otpadom na lokaciji, ispuštanjem goriva i maziva te nepravilnosti u radu sustava odvodnje. Međutim, redovitim održavanjem i ispitivanjem na vodonepropusnost sustava odvodnje otpadnih voda, kao i rokovima obvezne kontrole ispravnosti građevina odvodnje i pročišćavanja otpadnih voda, u skladu sa točkom I.3. izreke ovog rješenja, pravilnom organizacijom rada, korištenjem ispravnih strojeva i opreme te zbrinjavanjem otpada sukladno zakonskim propisima, negativni utjecaji na tlo se ne očekuju. Moguće emisije onečišćujućih tvari u zrak pri radu postrojenja su emisije praškastih tvari iz difuznih izvora onečišćavanja zraka kod kojih se onečišćujuće tvari unose u zrak bez određenog ispusta/dimnjaka, odnosno uslijed rada uređaja, korištenja otvorenih površina te skladišta sirovina. Na lokaciji zahvata nalazi se zatvoreni sustav proizvodnje asfalta, u kojem se automatski dozira kameni agregat, kameno punilo, bitumen, vlakna te zatvoreni sustav proizvodnje betona u kojem se automatski dozira kameni agregat, cement, aditiv uz korištenje vode, tako da je emisija praškastih tvari svedena na najmanju moguću mjeru. U tehnološkom procesu proizvodnje asfalta dolazi do emisija u zrak u vidu otpadnih plinova iz sušare, koji se ispuštaju kroz dimnjak asfaltne baze i iz kotlovnice asfaltne baze, koji se ispuštaju kroz dimnjak vrelouljnog kotla. Sušara je opremljena vrećastim filterom. Otpadni plin iz sušare ispušta se u okoliš kroz dimnjak asfaltne baze nakon pročišćavanja. Nakupljena prašina se nakon pročišćavanja, koristi  ponovno u proizvodnji asfalta. Učestalost mjerenja emisija za postojeći nepokretni izvor, određuje se na temelju rezultata ponovnog mjerenja. Na lokaciji su u proteklom periodu obavljena mjerenja emisija iz nepokretnih izvora, koja su pokazala da postrojenje udovoljava odredbama ispravnosti izvora emisije u zrak pri redovnim radnim uvjetima. Prema dobivenim rezultatima emisije onečišćujućih tvari iz dimnjaka asfaltne baze, ne prekoračuju se propisane granične vrijednosti emisija, a provedba povremenih mjerenja je propisana najmanje jedanput u pet godina u skladu sa programom praćenja stanja okoliša, točka I. B 3. izreke ovog rješenja  Mjerenje emisija onečišćujućih tvari u zrak provedeno je i na dimnjaku vrelouljnog kotla, instalirane toplinske snage 290 kW. Prema dobivenim rezultatima emisije, onečišćujućih tvari ne prekoračuju propisane granične vrijednosti emisija, a obaveza je provedbe povremenih mjerenja najmanje jedanput u dvije godine sukladno važećim propisima (program praćenja stanja okoliša, točka I.B 2. izreke ovog rješenja).  Emisije u zrak svest će se na minimum korištenjem učinkovitog sustava za otprašivanje te je potrebno  dodatno putem ovlaštene pravne osobe, provesti mjerenje lebdećih čestica u skladu sa mjerom I.7. izreke ovog rješenja.  Uz poštivanje odredbi propisa iz područja zaštite zraka, utvrđenog Programa praćenja stanja okoliša iz točke I. B izreke ovog rješenja te provedbe propisanih mjerenja, vođenja i dostavljanja podataka o mjerenjima, te usklađivanje procesa u skladu sa rezultatima mjerenja, ne očekuje se značajan negativan utjecaj na kvalitetu zraka.  Prema podacima unesenim u Registar onečišćavanja okoliša za onečišćujuće tvari CO i CO2, utvrđeno je prekoračenje sa dva ispusna mjesta na asfaltnoj bazi u odnosu na protekle godine, što je  posljedica  korištenja energenata  za oba plamenika (asfaltna baza i kotlovnica),  plina ili ekstra lakog loživog ulja.  Oba plamenika (asfaltna baza i kotlovnica) su kombinirana te mogu raditi na plin ili ekstra lako loživo ulje. U tehnološko procesu proizvodnje asfalta, dolazi do emisija u zrak u vidu otpadnih plinova iz sušare, koji se ispuštaju kroz dimnjak asfaltne baze te iz kotlovnice asfaltne baze, koji se ispuštaju kroz dimnjak vrelouljnog kotla. Nositelj zahvata planira u narednom periodu ponovno priključenje na opskrbu plinom te će nakon toga napraviti ponovno mjerenja emisija onečišćujućih tvari u zrak i u skladu sa rezultatima i propisima, poduzeti potrebne mjere. Silosi cementa opremljeni su filterima koji se redovno kontroliraju i održavaju. Na lokaciji postrojenja su moguće emisije iz transportnih aktivnosti za dovoz sirovina i odvoz gotovih proizvoda (asfalta i betona). Uzevši u obzir da će se vozila za dovoz sirovina i odvoz gotovih proizvoda na lokaciji, kretati tijekom radnog vremena (vremenski ograničeno), ovaj utjecaj nije ocijenjen kao značajan negativan. Prometnice i manipulativne površine na lokaciji su dijelom asfaltirane i dijelom makadamske te će se uz poštivanje mjera I.1. i I.2. izreke ovog rješenja, emisije prašine smanjiti na prihvatljivu količinu. Nositelj zahvata ima potpisan ugovor s Hrvatskim cestama za redovito održavanje cesta i u krugu postrojenja (skladišnom prostoru s betonskim podom). Emisije praškastih tvari iz difuznih izvora sprečavaju se povremenim prskanjem vodom internih prometnica  i mjesta na kojima se skladište različite frakcije kamenog agregata. Manipulativne površine držat će se čistima bez rasutog materijala u skladu sa mjerom I.9. izreke ovog rješenja. Obzirom na prethodno navedeno, uz poštivanje svih propisa te da se na lokaciji zahvata već obavlja tehnološki proces proizvodnje asfalta i betona, zahvat neće imati značajan negativan utjecaj na kvalitetu zraka u zoni predmetnog zahvata. Budući da je riječ o zahvatu u kojem se tehnološki procesi odvijaju u zatvorenim objektima, da ima odgovarajući sustav odvodnje oborinskih voda, da je opskrba vodom postrojenja za proizvodnju betona iz postojećeg zdenca te da se lokacija predmetnog zahvata ne nalazi na području opasnosti od poplava, nije utvrđena visoka osjetljivost zahvata na klimatske promjene. Klimatske promjene neće imati utjecaja na predmetni zahvat, kao ni na djelatnosti koje se odvijaju na lokaciji zahvata, te je nužno provođenje Programa praćenja stanja okoliša iz točke I.B izreke ovog rješenja. Na lokaciji zahvata se neće  provoditi nikakvi dodatni zahvati te se kapaciteti postojećeg postrojenja za proizvodnju asfalta i postrojenja za proizvodnju betona neće mijenjati. Slijedom navedenog, na lokaciji zahvata neće dolaziti do znatnog povećanja emisije stakleničkih plinova te se ne očekuje značajni utjecaj zahvata na klimatske promjene. Na području zahvata nema zaštićene kulturne i povijesne baštine, tako da zahvat neće imati nikakvog utjecaja na istu. Obzirom da se predmetni zahvat odnosi na postojeću asfaltnu bazu i betonaru, za koje nije predviđena promjena kapaciteta ili bilo kakva promjena tehnologije proizvodnje asfalta i betona, kao niti nabavka i instalacija nove opreme, neće doći do unosa novih antropogenih elemenata u okoliš. Obzirom na navedeno, predmetni zahvat neće imati utjecaja na krajobraz, odnosno na postojeće stanje i vizualno–oblikovne značajke predmetnog prostora. Tijekom korištenja, odnosno u periodu rada asfaltne baze i betonare, buka povremenog karaktera na lokaciji se javlja prilikom transporta (dopreme sirovina i otpreme gotovih proizvoda) te prilikom odvijanja  redovnih radnih procesa i aktivnosti na lokaciji. Prijevoz koji se odvija na lokaciji je planiran, kratkotrajan, povremen i odvija se danju. Tehnološki proces proizvodnje asfalta i betona odvija se u zatvorenom prostoru, samo tijekom dana.  Zahvatom nije planirano povećanje kapaciteta postojećeg postrojenja te se neće uvoditi novi tehnološki procesi kojima bi moglo doći do podizanja postojeće razine buke na predmetnoj lokaciji. Prema prostorno - planskoj dokumentaciji, zahvat se nalazi na izgrađenom području naselja mješovite namjene.  Nositelj zahvata proveo je mjerenje razine buke te je utvrđeno kako postrojenja asfaltne baze i betonare prekoračuju dopuštene razine buke u dnevnim uvjetima. Sukladno mjeri I.6. izreke ovog rješenja, kojima je propisana izrada projekta sanacije buke i provedba mjera na predmetnom postrojenju sukladno propisima, ocijenjeno je da zahvat neće imati značajan utjecaj bukom. Na lokaciji neće nastajati druge vrste otpada osim onih koje trenutno nastaju na lokaciji predmetnih postrojenja. Za sve vrste otpada koje nastaju na lokaciji, osigurati će se skladištenje odvojeno po svojstvu, vrsti i agregatnom stanju u odgovarajućim spremnicima za skladištenje otpada, kao i zbrinjavanje istih putem ovlaštenih osoba. Osigurat će se da je podna površina skladišta nepropusna za otpad koji se u njemu skladišti i izvedena na način da se rasuti otpad može jednostavno ukloniti s podne površine u skladu sa mjerom I.11. izreke ovog rješenja. Sukladno  mjeri zaštite I.4. izreke ovog rješenja, koja propisuje da se osim na taložnici, industrijske i otpadne vode pročiste i na separatoru masti i ulja prije ispuštanja, na lokaciji će nastajati i otpad odvojen na taložnici i separatoru masti i ulja, koji će se predavati ovlaštenoj tvrtki. Ambalaža u kojoj se dopremaju i skladište aditivi za potrebe tehnološkog procesa betonare, kao i od asfaltne boje za iscrtavanje prometnica, se  prazna ponovno vraća proizvođaču. Tekući otpad se privremeno skladišti u odgovarajućim primarnim spremnicima koji su smješteni u sekundarnim spremnicima, kao bi se spriječilo istjecanje u okoliš.  U skladu sa navedenim, ne očekuje se negativan utjecaj uslijed nastanka i gospodarenja otpadom. Sukladno mjeri zaštite I.8. izreke ovog rješenja,  sva se postojeća vanjska rasvjeta zamjenjuje ekološki prihvatljivim svjetiljkama, te se ne očekuje značajan utjecaj svjetlosnog onečišćenja postrojenja. Kako se  radi o lokaciji koja se već dugi niz godina koristi u predmetne svrhe,  utjecaj na stanovništvo smatra se umjereno značajnim, ali prihvatljivim. Područje obuhvata zahvata prema Prostornom planu uređenja grada Slavonskog Broda („Službeni vjesnik Brodsko - posavske županije“, br. 03/04., 22/07., „Službeni glasnik Grada Slavonskog Broda“, br. 3/14, 01/17), nalazi se unutar izgrađenog dijela građevinskog područja Grada, a prema Generalnom urbanističkom planu Grada Slavonskog Broda („Službeni vjesnik Brodsko - posavske županije“, br. 02/05, 10/08, „Službeni vjesnik Grada Slavonskog Broda“, br. 01/16),  nalazi se unutar izgrađenog područja naselja mješovite namjene (M). Sukladno odredbama Zakona o zaštiti prirode te Uredbe o procjeni utjecaja zahvata na okoliš, u postupku ocjene o potrebi procjene utjecaja na okoliš, ne preispituje se usklađenost s prostorno-planskom dokumentacijom, tj. ista nije predmet postupka ocjene o potrebi procjene utjecaja na okoliš. Predmet ovoga zahvata je postojeća asfaltna baza i postojeća betonara na prostoru postojećeg proizvodno – poslovnog kompleksa tvrtke PZC BROD d.o.o., izgrađena 80-ih godina prošlog stoljeća. Lokacija zahvata ne nalazi na šumskom području. S obzirom na lokaciju postojećeg zahvata, ne očekuje se utjecaj na poljoprivredu. Lokacija zahvata je  već pod izraženim antropogenim utjecajem, a nalazi se unutar izgrađenog područja naselja, te se ne očekuje  bilo kakav utjecaj na divljač i lovstvo šireg područja obuhvata zahvata. Obzirom da predmetnim zahvatom nije planirana dogradnja/rekonstrukcija postojećeg postrojenja, kao niti povećanje kapaciteta te se neće uvoditi novi tehnološki postupci, neće doći do dodatnog opterećenja prometa u okruženju predmetnog zahvata, neće doći do unosa novih antropogenih elemenata u okoliš, te predmetni zahvat neće imati utjecaja na krajobraz, odnosno na postojeće stanje i vizualno-oblikovne značajke predmetnog prostora. Na lokaciji predmetnog postrojenja nastaje sedimentna prašina prilikom rada sa kamenim agregatima namijenjenim za proizvodnju asfaltnih mješavina, tzv. kamena prašina. Asfaltirane prometnice se četkaju i polijevaju vodom iz cisterne, a neasfaltirane prometnice (makadamske) se polijevaju vodom i povremeno po potrebi stružu radnim strojem.  Postupci se provode po procijeni potrebe (vremenski uvjeti, povećana proizvodnja i manipulacija itd.). Tako prikupljene količine prašine se miješaju s nasipnim kamenim materijalom koji se koristi za razne nasipe prilikom građenja. Obzirom na prethodno navedeno te da neće doći do povećanja kapaciteta niti uvođenja novih tehnoloških postupaka, čime bi se promet dodatno opteretio, ne očekuje se značajan negativan utjecaj na prometni sustav. Zbog lokacije i značajki zahvata te udaljenosti od državne granice, ne očekuje se pojava prekograničnih utjecaja. Obzirom na navedeno, predmetni zahvat neće doprinijeti kumulativnim utjecajima na pojedine sastavnice okoliša. Predmetni zahvat se ne nalazi unutar zaštićenog područja. Najbliže zaštićeno područje lokaciji zahvata je značajni krajobraz Jelas polje, na udaljenosti od oko 2 km. Predmetni zahvat se ne nalazi na području ekološke mreže. Područja ekološke mreže najbliže lokaciji zahvata su Posebno područje očuvanja značajno za vrste i stanišne tipove (PPOVS) HR2001311 – Sava nizvodno od Hrušćice i Područje očuvanja značajno za  ptice (POP) HR100005 – Jelas polje, na udaljenosti od oko 1,2 km. Prema bazi podataka Ministarstva zaštite okoliša i zelene tranzicije, Karta kopnenih nešumskih staništa RH, lokacija zahvata se nalazi unutar stanišnog tipa (NKS): J. Izgrađena i industrijska staništa. Navedeni stanišni tip ne predstavlja rijetki i ugroženi stanišni tip. Budući se opseg mogućih djelovanja zahvata, ne preklapa s područjima ekološke mreže te s obzirom na udaljenost  zahvata od  najbližeg područja ekološke mreže, mogućnost značajnih negativnih utjecaja zahvata (samostalnih i kumulativnih) ne ciljeve očuvanja i cjelovitost područja ekološke mreže, može se isključiti te stoga nije potrebno provesti Glavnu ocjenu.

Uz poštivanje propisa i primjenu posebnih uvjeta drugih nadležnih tijela, kao i ovim rješenjem propisanih mjera zaštite okoliša i programa praćenja stanja okoliša, s obzirom na obilježja predmetnog zahvata, ocijenjeno je da zahvat neće imati značajan negativan utjecaj na sastavnice okoliša i neće doći do značajnog opterećenja okoliša.
Točka I. ovog rješenja temelji se na tome da je Upravni odjel sukladno članku 81. stavku 1. i članku 90. stavku 2.  Zakona o zaštiti okoliša, te članku 24. stavku 1. i članku 27. stavcima 1. i 3. Uredbe o procjeni utjecaja zahvata na okoliš, ocijenio na temelju dostavljene dokumentacije i mišljenja nadležnih tijela, a prema kriterijima iz Priloga V. Uredbe o procjeni utjecaja zahvata na okoliš,  kako planirani zahvat neće imati značajan negativni utjecaj na okoliš,  stoga nije potrebno provesti postupak procjene utjecaja na okoliš uz  skladno člankom 90. stavak 6. Zakona o zaštiti okoliša, primjenu navedenih mjera zaštite okoliša te programa praćenja stanja okoliša.

Točka II. ovog rješenja temelji se na tome da je Upravni odjel, sukladno odredbama članka 90. stavka 3. Zakona o zaštiti okoliša i članka 30. stavka 9. Zakona o zaštiti prirode, u okviru postupka ocjene o potrebi procjene, proveo prethodnu ocjenu prihvatljivosti za ekološku mrežu, te je  isključio mogućnost značajnog negativnog utjecaja na ekološku mrežu te nije potrebno provesti glavnu ocjenu prihvatljivosti za ekološku mrežu.

Točka III. ovog rješenja, rok važenja rješenja, propisana je u skladu s člankom 92. stavkom 3. Zakona o zaštiti okoliša.

Točka IV. ovog rješenja, mogućnost produljenja važenja rješenja, propisana je u skladu s člankom 92. stavkom 4. Zakona o zaštiti okoliša.

Točka V. ovog rješenja, o obvezi objave rješenja na mrežnim stranicama Brodsko-posavske županije je  temeljena  člankom 91. stavka 2. Zakona o zaštiti okoliša.

Ovo rješenje se sukladno članku 94. stavak 3. Zakona o zaštiti okoliša, dostavlja i nadležnoj inspekciji.



Uputa o pravnom lijeku:

Protiv ovog rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80. Rok za izjavljivanje žalbe je 15 dana, a počinje teći osmog dana od dana objave rješenja na mrežnim stranicama Brodsko-posavske županije.
Žalba se predaje Upravnom odjelu za graditeljstvo, infrastrukturu  i zaštitu okoliša Brodsko-posavske županije, neposredno u pisanom obliku, usmeno u zapisnik ili se šalje poštom, odnosno dostavlja elektronički. 
 

                                                                                           Viša savjetnica za zaštitu prirode i okoliša
                                                                                                                Ljiljana Curić, dipl.ing.




Dostaviti:
1. PZC BROD d.o.o., Nikole Zrinskog 115, 35000 Slavonski Brod
2. Ministarstvo zaštite okoliša i zelene tranzicije, Zagreb (putem: pisarnica@mzozt.hr)
3. Državni inspektorat, Sektor inspekcijskog nadzora zaštite okoliša, Šubićeva 29, 10000 Zagreb
      4.    Državni inspektorat, Sektor zaštite prirode, Šubićeva 29,  10000 Zagreb
       - u spis predmeta, ovdje

